iii stuvs
en sceydinghe en deylinghe gesciet en gemaict
zijnde tusschen janne goorts mandemake zone
mychiels goorts dien hij hadde van lijsbetten wijlen
vander hallen zijnder ierster huysvrouwen dochter
jans wijlen vander hallen t eenre andriese van
bruesselle en barben vanden steenweghe zijnder
huysvrouwen docht wouts wijlen vanden steenweghe
die hij hadde vander voirs wijlen lijsbetten vander
hallen zijnd tweetster huysvrouwen t ande zijden
als van allen den erfgoeden chijsen rinten ende
pachten die den voirs janne goorts andriese
van bruesselle en berben vanden steenweghe zijnd
huysvrouwen tsamen in huer deylingen gebleven
en gevallen zijn voe scepen van loeven opten
sevensten dach van decembri lestleden teghen
katlijnen en gtruyden vander hallen janne labus
lijsbetten huldegairden zijnder huysvr en mgrieten
huldegairden zust der voirs lijsbetten kynden der
voirs gtruden vander hallen die zij behouden heeft
van peten wijlen huldegairden huen man die
hen toecomen en vstorven zijn bijder doot en
aflivicheit des voirs jans wijlen vand hallen
oudervader des voirs jans geheeten goorts en
barben vanden steenweghe te deylene
Soe zijn bleven ende gevallen den voirs janne
goorts in zijn deylinghe de erfrinten chijsen en
erfpachten hier nae volgen Inden iersten drie rijns
gul goet en ghinghe te xx stuvs tstuck erflijck
alle jae den vii dach der maent van decembr
te betalene aen en op een huys met zijnen
toebehoirten gelegen inde stachstrate opden hoeck
toebehoende henricke appelmans tusschen de
goede der erfgenamen mathijs wijlen mychiels in